Lasse Mårtenson

Lars ”Lasse” Anders Fredrik Mårtenson (24. syyskuuta 1934 Helsinki – 14. toukokuuta 2016 EspooLasse Mårtenson on kuollut) oli suomalainen laulaja, teatterikapellimestari, säveltäjä ja näyttelijä. Mårtensonin äidinkieli oli ruotsi, mutta hän levytti pääasiassa suomeksi.

Mårtenson esiintyi 1950-luvulla pianistina, ja 1960-luvulla hänestä tuli yksi Suomen suosituimmista jazz- ja kevyen musiikin laulajista. Hänen tunnetuimpia laulujaan ovat muiden muassa ”Laiskotellen” (Suomen Euroviisu-edustaja vuonna 1964), ”Marraskuu”, ”Ken on hän”, ”Iltaisin”, ”Muistatko syyskuun”, ”Rikas mies jos oisin”, ”Hei hei Pussycat”, ”Kaikessa soi blues”  (Toivo Kärki-Reino Helismaa, jäi toiseksi Suomen Eurovisio-karsinnassa 1963)  ja ”Mä lähden stadiin” sekä erityisesti The Animals -cover ”Nousevan auringon talo”.

Mårtenson alkoi 1960-luvun lopulta lähtien keskittyä elokuva- ja televisiomusiikin säveltämiseen. Näistä  kuuluisin on Åke Lindmanin ohjaaman televisiosarjan Myrskyluodon Maija (Stormskärs Maja) musiikki, erityisesti sen teemasävelmä vuodelta 1976. Teoston tietojen mukaan "Myrskyluodon Maija" on kaikkien aikojen myydyin suomalainen nuottijulkaisu: noin 30 000 kappaletta.

Mårtenson tuli tunnetuksi myös meren ja purjehduksen ystävänä. Jälkimmäisestä kertoo myös hänen vuonna 1988 julkaistu laulunsa ”Kaikki paitsi purjehdus on turhaa”.

 Elämä ja ura  
Lasse Mårtensonin isä oli urkuri Elis Mårtenson. Lasse Mårtensonin ensimmäinen oma yhtye oli Lasse Mårtenson Trio, jossa hän lauloi ja soitti pianoa vuosina 1952–1960. Koulutukseltaan Mårtenson oli sähköttäjä ja mainospiirtäjä, ja uransa alkaessa Mårtenson työskenteli myös Stockmannin mainosgraafikkona, kunnes 1950-luvun lopulla musiikista tuli hänen pääammattinsa. Vuosina 1956–1963 hän toimi teatterikapellimestarina Lilla Teaternissa sekä Helsingin ja Turun ruotsalaisessa teatterissa.

Vuonna 1967 syntyi hengelliseen TV-messuun sävelletty musiikkiteos Voiko sen sanoa toisinkin. Fredin esittämä Suomen vuoden 1967 Euroviisuedustuskappale ”Varjoon – suojaan” oli Mårtensonin sävellys Vuonna 1966 hän edusti Suomea Intervision laulukilpailussa kappaleella ”Pieni sana”.

1970-luvulla Mårtenson esitti musiikinopettaja lehtori Musaa MTV:n lasten sarjaohjelmassa Lehtori M.. Viitattu 28.10.2014.

Vuonna 2006 julkaistiin suomalaisten nuorten muusikoiden tribuuttilevy Kaikki paitsi Mårtenson on turhaa. Levyn julkaisun ohella järjestettiin myös tribuuttikonsertti Helsingin juhlaviikoilla samana vuonna. Mårtenson ilmoitti, ettei hän hyväksy levyn eikä konsertin toteutustapaa. Hän kertoi haastattelussa, ettei hän syytä itse artisteja mutta että tuottajien tekemät sovitukset eivät kunnioita laulujen alkuperäisversioita.

Vuonna 2011 Mårtenson julkaisi muistelmateoksen Vågspel, joka ilmestyi suomeksi nimellä Laiskotellen vuonna 2013.

Mårtenson kuoli 81-vuotiaana toukokuussa 2016.

Yksityiselämä

Mårtenson oli naimisissa Carita Wilhelmssonin (1956–1961), Siw Malmkvistin (1963–1969), Anna-Liisa Ehrnroothin (1973–1990) ja Sari Angervon (1997–2005) kanssa. Mårtensonilla on neljä lasta, josta kolmannesta avioliitosta Kasper Mårtenson. Hän suoritti asepalveluksen Riihimäen Viestirykmentissä.

 Osallistumiset Suomen euroviisukarsintoihin 
 Vuosi Kappale Rooli Sijoituskarsinnassa1963 Kaikessa soi blues esittäjä 2.  Marraskuu (es. Seija Lampila / Rauni Pekkala) säveltäjä 4. 1964 Laiskotellen esittäjä, säveltäjä 1.1965 Iltaisin (es. Marjatta Leppänen) säveltäjä 1.Kappaletta ei kuitenkaan lähetetty Suomen edustuskappaleeksi Ge mig en grabb (es. Carola) säveltäjä Karsiutuisemifinaalissa1966 Ken hän on? esittäjä, säveltäjä, sanoittaja 4. Pieni sana (es. Danny) säveltäjä 8.1967 Varjoon - suojaan (es. Fredi) säveltäjä 1. Sua kutsun, Maarit (es. Danny) säveltäjä 2. Revontuli (es. Laila Kinnunen) säveltäjä 6. 1971 Pilvilaulu esittäjä, säveltäjä, sanoittaja 6. 1973 Hän on mennyt vuorten taa (es. Lasse Mårtenson & Cay Karlsson) esittäjä, säveltäjä 8. 1974 Laulun kuulen (es. Lasse Mårtenson & Seija Simola) esittäjä, säveltäjä Semifinaalin 8. 1975 Fasten seatbelts (es. Mon-Ami) säveltäjä Karsiutuisemifinaalissa 1977 Kuusitoista hyvää vuotta esittäjä, säveltäjä, sanoittaja 7.

 Diskografia 
 Studioalbumit 
Lasse (RCA Victor 1966, LPM 10071)
Voiko sen sanoa toisinkin (Metronome 1968, MLP 15265)
Lasse Mårtenson (RCA Victor 1970, LSP 10324)
Lasse Mårtenson laulaa (RCA Victor 1975, YFPL 1-849)
Skärgård – saaristo – Archipelago & Myrskyluodon Maija (Kompass 1977, KOLP 1) 
Elämänmeno (Kompass 1978, KOLP 12, yhdessä Purema-yhtyeen kanssa) 
Yö meren rannalla (K-tel 1980, NS 4104)
Visor från skären och sjön (Scandia 1982, SLP 688)
Instrumental (Metronome 1985, MLLP 3203)
Lasse Mårtenson och Jubilate-kören (Mårtensong 1988, MSLP 001)
Kaikki paitsi purjehdus on turhaa (Scandia 1988, SLP 720)
Lauluja merelle (Ondine 1997, ODE 907-2, yhdessä Karita Mattilan kanssa)
Kauneimmat sävelmät elokuvista ja TV-sarjoista (Long Play Records 2005, LOPCD 014)
Vågspel ur Lasse Mårtensons sångbok (2009, HILPE 09, yhdessä Annika Gummerus-Putkisen ja Pentti Hildénin kanssa)
Myrskyluodolta Müncheniin (Kompass, KOCRE 1)

 Kokoelma-albumit 
Kristina & Lasse (Scandia 1968, SLP 523, yhdessä Kristina Hautalan kanssa)
Lasse Mårtenson (Sävel 1970, SÄLP 629)
Lasse Mårtenson (Scandia 1970, HSLP 121)
Lassen parhaat (Kompass 1978, KOLP 7)
Lasse Mårtenson (K-tel / Kuurojen liitto 1981, LM-7014)
Tähdet tähdet (Finnlevy 1992, 600082, yhdessä Eino Grönin kanssa)
Lasse Mårtenson (Fazer Finnlevy 1993, 220172)
20 suosikkia: Nousevan auringon talo (Fazer Records 1998, 3984-20690-2)Myrskyluodon Maija – Stormskärs Maja (Fazer Records 1999, 3984-27403-2)
20 suosikkia: Yeh, yeh (Fazer Records 2000, 8573-81588-2)Kaikessa soi… (WEA 2006, 5051011-6882-2-5)Muistoissamme Lasse Mårtenson'' (Valitut Palat 2018, V18011VV)

 Omaelämäkerta 



 Lähteet 

 Aiheesta muualla 
 Mårtenson Pomus.netissä .




 Mårtenson ja kirkkomusiikki. Ylen Elävä arkisto.
 Lasse Mårtensonista tuli vahingossa ”örisijä”. Ylen Elävä arkisto.
 Lasse Mårtenson: Kaikessa soi blues. Ylen Elävä arkisto.


Luokka:Suomalaiset laulajat
Luokka:Suomalaiset sanoittajat
Luokka:Suomalaiset iskelmämusiikin säveltäjät
Luokka:Suomalaiset kapellimestarit
Luokka:Suomen euroviisuedustajat
Luokka:Suomenruotsalaiset muusikot
Luokka:Vuoden 1964 euroviisuedustajat
Luokka:Suomalaiset elokuvasäveltäjät
Luokka:Suomalaiset näyttelijät
Luokka:Vuonna 1934 syntyneet
Luokka:Vuonna 2016 kuolleet
Luokka:Seulonnan keskeiset artikkelit